Előterjesztés Zalakaros Város Képviselőtestületének 2018. február 8. ülésére

Tárgy: **Zalakaros Város Napi rendezvény előkészítése**

Előadó: Novák Ferenc polgármester

Előterjesztést készítette: Sinkovics Norbert Zalakarosi Közösségi Ház és Könyvtár igazgató

 Molnár Veronika Zalakarosi Tourinform irodavezető

 Kovács Szabolcs Zalakarosi Turisztikai Nonprofit Kft. ügyvezető

 Cziráki László Zalakarosi Turisztikai Egyesület elnöke

Tárgyalja: Gazdasági, Városfejlesztési és Turisztikai Bizottsága és Pénzügyi, Városüzemeltetési, Ügyrendi és Humánpolitikai Bizottság

Ellenőrizte: Torma László aljegyző

Egyeztetés:

3. számú táblázatban található Városnapi alapköltségvetés fedezete a 2018. évi költségvetésben rendelkezésre áll, a pluszköltségekre a fedezet a 2018.évi általános tartalék terhére, amennyiben a Képviselő Testület hozzájárul.

Novák Ferenc polgármester

Magyarné Kovács Judit pénzügyi osztályvezető

 Magyarné Kovács Judit

 pénzügyi osztályvezető

**Az előterjesztés és a határozati javaslat törvényességi szempontból megfelel.**

Zalakaros, 2018. január 29.

Szabóné dr. Csányi Mariann

 jegyző

 …... számú napirend

Előterjesztés Zalakaros Város Önkormányzati Képviselőtestületének 2018. február 8. ülésére

**Tárgy: Zalakaros Város Napi rendezvény előkészítése**

**Előterjesztést készítette**: Sinkovics Norbert Zalakarosi Közösségi Ház és Könyvtár igazgató

 Molnár Veronika Zalakarosi Tourinform irodavezető

 Kovács Szabolcs Zalakarosi Turisztikai Nonprofit Kft. ügyvezető

**Tisztelt Képviselőtestület!**

A város napi programok mindig is kiemelt szerepet töltöttek be településünk életében. Zalakaros idén ünnepli várossá avatásának 21. évfordulóját.

A Zalakarosi Turisztikai Nonprofit Kft. a Zalakarosi Közösségi Ház és Könyvtárral egyeztetve, az előző évi tapasztalatok, a pénzügyi lehetőségek és a fentiek figyelembe vételével a következőket javasoljuk megvalósítani:

**Időpont: 2018. július 20-22. (péntek, szombat, vasárnap).**

A Város Napi program az alábbi részekre tagolódik:

**1. Ünnepség, kitüntetések átadása, műsor**

**2. Vendéglátás**

**3. Kulturális, szórakoztató programok**

**4. Külföldi delegációk programjai**

Programok időpontjai, helyszínei és felelősei. **(1. sz. melléklet)**

A város ünnepének első napján (július 20. péntek) a következő programokat tervezzük:

1. **Ünnepség a Kertmoziban**

Az ünnepi műsor, a kitüntetések átadása történik a Kertmoziban. A kulturális műsort az idei évben helyi művészeti csoportok biztosítanák.

A műsor megszervezését, a meghívók és a díjak elkészíttetését a Zalakarosi Közösségi Ház és Könyvtár végzi. Az ünnepség kb. 90 perc időtartamú.

Olesno-Zalakaros 10 éves testvérvárosi kapcsolatok megünneplése 16:30 órakor a Városháza nagytermében lesz megtartva.

**21 éves Városnapi ünnepség a Kertmoziban 18 órakor:**

**Vendégek fogadása**

**Narrátori felvezetés (díszvendégek, delegáció köszöntése)**

**Díszvendégek meghívása egyeztetés alatt**

**Himnusz**

**Kulturális csoport műsora**

**Aprónépek köszöntése, megáldása**

**Polgármester ünnepi beszéd**

**Vers**

**Díszvendég, Delegáció beszéd**

**Kulturális csoport műsora**

**Kitüntetések átadása**

**Szózat**

**2. Vendéglátás**

Az ellátást a zalakarosi lakosok és a meghívott vendégek számára szervezzük.

Helyszín: Sportcentrum / Kertmozi környéke

A kertmozihoz legközelebb lévő helyszín, gyalogosan és autóval könnyen megközelíthető, parkolási lehetőség a 20x40-s kézilabdapályán megoldható. Amennyiben a gyógyhelyfejlesztési pályázat miatt nem lehet a sportpályán megrendezni, akkor javasoljuk, hogy a kertmozi melletti arborétumban szervezzük meg a vendéglátást.

A 2016-os évhez hasonlóan a vendéglátást újra főzőcsapatok végeznék, akik maximum 3 féle egytálétellel várnák a lakosságot. A sportpályánál / kertmozinál egy VIP sátor kerülne felállításra, melyben a meghívott vendégek kapnának helyet.

Az idei év szlogenje az élménnyel teli ízek programunkon belül Zalakaros Go wild, tehát a vad ételek kerülnek a középpontba. Javasoljuk az idei élménnyel teli ízek programunkon nyertes recept kerüljön lefőzésre.

A korábbi évekhez hasonlóan a csapatok megszervezését a Zalakarosi Turisztikai Egyesület végzi, az alapanyagok megrendelésében, raktározásában és kiosztásában kérjük az iskolai konyha segítségét. Az önkormányzat dolgozóinak segítségét pedig kérjük az italok kiosztásában.

A vendéglátás várható költségei a 3. sz. mellékletben találhatóak.

**3. Kulturális és szórakoztató programok**

2. sz. melléklet

**4. Város Napja, Külföldi delegációk**

Ez évben a Város Napra előreláthatólag Puchheim, és Olesno testvérváros 3-5 fős delegációja érkezik 2018. július 19. (csütörtök)- július (vasárnap) 22-ig. Elhelyezés szállodában, félpanziós ellátással. Olesno városával 10 éves a testvérvárosi kapcsolat megünneplése a Város napi ünnepség előtt lesz megtartva.

**Tervezett program:**

2018. július 19. csütörtök

érkezés az esti órákban, delegációk fogadása

2018. július 20. péntek

wellness szolgáltatások igénybe vétele a fürdőn, 10 éves Olesno-Zalakaros testvérvárosi kapcsolat megerősítése, megünneplése a Városházán

2018. július 21. szombat

kirándulás

2018. július 22. vasárnap

szentmise, hazautazás

**5. Zalakaros – Magyar Színészválogatott mérkőzés**

A tavalyi évhez hasonlóan a zalakarosi lakosságnak és a vendégeknek is egyaránt szórakoztató programot szervezne Stégli János sportszervező. Az idei évben meghívásra kerülne a Magyar Színészválogatott, akiknek tagjai többek között: Nemcsák Károly, Varga Miklós, Gyetván Csaba, Balázs Pali

Tervezett időpont: 2018. július 21. 18:00 óra

A plusz költséget a 3. sz. melléklet tartalmazza.

**Határozati javaslat:**

***A képviselőtestület a Város Napi rendezvény sikeres megvalósítása érdekében***

1. 10 éves Olesno-Zalakaros testvérvárosi kapcsolat megerősítése, megünneplése a Városházán 2018. július 20-án (péntek) 16:30 órakor

Felelős: Zalakarosi Közösségi Ház és Könyvtár intézményvezető

Határidő: 2018. július 20.

2. Az ünnepi műsort a Kertmoziban 2018. július 20-án (péntek) 18:00 órakor rendezi meg.

Felelős: Zalakarosi Közösségi Ház és Könyvtár intézményvezető

Határidő: 2018. július 20.

3. A Zalakaros Város Képviselő testülete a szórakoztató rendezvények és a vendéglátás megszervezésére a Zalakarosi Turisztikai Nonprofit Kft-t kéri fel. A Kft. a település polgárai részére vendéglátás megszervezését is biztosítja, amelynek tartalma egytálétel és ital, továbbá felkéri a Zalakarosi Óvoda és Bölcsőde intézményt, hogy az alapanyag beszerzésben és kiosztásban segítség a Kft-t.

Felelős: Novák Ferenc polgármester

 Turisztikai Nonprofit Kft vezetője

 Zalakarosi Óvoda és Bölcsőde vezetője

Határidő: 2018. július 20.

4. A Város Napi rendezvény költségeit a 2018. évi költségvetésből biztosítja. **(3. sz. melléklet)**

Felelős: Novák Ferenc polgármester

Magyarné Kovács Judit pénzügyi osztályvezető

5. A testvérvárosi küldöttség szállás-és étkezés költségeit a külkapcsolatok szakfeladatok terhére biztosítja.

Felelős: Novák Ferenc polgármester

 Magyarné Kovács Judit pénzügyi osztályvezető

***1. számú melléklet***

**Programok időpontjai, helyszínei és felelősei**

|  |  |  |  |
| --- | --- | --- | --- |
| **időpont** | **Program megnevezése** | **Helyszíne** | **Felelős** |
| Július 20. péntek16:30 óra | Olesno-Zalakaros 10 éves jubileumi ünnepség  | Városháza | Zalakaros Város Önkormányzata,Zalakarosi Közösségi Ház és Könyvtár |
| Július 20. péntek18:00 óra | Ünnepség | Kertmozi | Zalakaros Város Önkormányzata, Zalakarosi Közösségi Ház és Könyvtár |
| Július 20. péntek 19.30 óra | Vendéglátás | Sportcentrum | Zalakarosi Turisztikai Nonprofit kft,Zalakaros Város Önkormányzata  |
| Július 20-22. péntek-vasárnap | Szórakoztató programok | Gyógyfürdő tér | Zalakarosi Turisztikai Nonprofit kft. |

***2. számú melléklet***

A Zalakarosi Turisztikai Nonprofit kft. szervezésében az alábbi programok lesznek a péntek-vasárnapi időszakra.

**Kulturális és szórakoztató programok**

**Zalakaros Város Napjai
2018. július 20-22.**

**2018. július 20. péntek**
17:00 – 24:00 Kézműves kirakodóvásár és borházak kitelepülése
18:00 – Városnapi ünnepség a Kertmoziban
**18:30 – Azok a csodálatos 20-as évek! Eraklin táncegyüttes bemutatója**
19:00 –24:00 Rock ’n’ roll & swing party

 **2018. július 21. szombat**17:00 – 24:00 Kézműves kirakodóvásár és borházak kitelepülése
18:00 Zalakaros – Magyar Színészválogatott mérkőzés
19:00 -  Néptáncbemutató vagy Karos Fúvósegyüttes
**20:00 – 22:00 Retro Disco Dévényi Tibi bácsival**
22:00 – Város Napi tűzijáték (eső esetén: július 22. – vasárnap)
19:30 – 24:00 Retro disco: Dj. Attee

**2018. július 22. vasárnap**10:00 Ünnepi Szentmise az Isteni Irgalmasság templomban
17:00 – 24:00 Kézműves kirakodóvásár és borházak kitelepülése
17:30 – Zalakaros város tortájának ünnepélyes felvágása és elfogyasztása
19:00 – 24:00 Bál
**20:00 – KFT élőkoncert (Dísz tér)**
***3. számú melléklet***

VÁROSNAP 2018. várható költségei az elmúlt év-évek költségei alapján.

(ünnepi műsor és vendéglátás)

I. Alap költségvetés:

|  |  |
| --- | --- |
| Költség megnevezése | Bruttó összeg |
| Ünnepi műsor: (kitüntetések, hangosítás, fellépő, meghívó, díszítés, babakendő, oklevelek, oklevél keretezés) | 500.000 Ft |
| Vendéglátás: (főzési alapanyagok, műanyag eszközök, szalvéta, bor, ásványvíz, szóda) | 900.000 Ft |
| Egyéb költségek: (sátorok felépítése, szállítás, őrzés, személyzet biztosítása, pincérek, áramellátás) | 400.000 Ft |
| Olesno-Zalakaros 10 éves jubileumi ünnepség(ajándék, tolmács, ellátás) | 150.000 Ft |
| Összesen: | 1.950.000 Ft |

II. Plusz költségek:

|  |  |
| --- | --- |
| Futballmeccs (vendéglátással, fürdőjeggyel) | 600.000 Ft |
| Zalakaros Város Tortája | 200.000 Ft |
| Összesen: | 800.000 Ft |

**Gazdasági, Városfejlesztési és Turisztikai Bizottság és Pénzügyi, Városüzemeltetési, Ügyrendi és Humánpolitikai Bizottság határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

**-** Zalakaros – Magyar Színészválogatott mérkőzés megrendezésének támogatását nem javasolja a képviselőtestület számára

- javasolja, hogy parkolási lehetőségként a Probus telken lévő parkoló legyen biztosítva

- javasolja, hogy amennyiben a jelenlegi fogadási helyszínen a vendéglátás nem biztosítható, a szervező javasoljon olyan alternatív helyszínt, ahol a zalakarosi állandó lakosok bejutása biztosított, illetve a vendéglátásra nem jogosult személyek kiszűrése biztosítható.

- a bizottság felkéri a szervezőket, hogy a képviselőtestületi ülés időpontjáig nyilatkozzanak, hogy a város napi tervezett műsorok megfelelnek-e a korábban hozott képviselőtestületi döntésnek, mely szerint színvonalas szolgáltatást biztosító fellépők szerepeljenek a rendezvényeken.